**არასამეწარმეო (არაკომერციული) იურიდიული პირი - ,,სკოლამდელი აღზრდის ცენტრი“ - წესდება**

**მუხლი 1**

**ზოგადი დებულებები**

1.1.არასამეწარმეო (არაკომერციული) იურიდიული პირი ,,სკოლამდელი აღზრდის ცენტრი“ არის კერძო სამართლის არასამეწარმეო (არაკომერციული) იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი” საფუძველზე, საქართველოს კანონმდებლობის მოთხოვნათა შესაბამისად და მისი მიზანია თეთრიწყაროს მუნიციპალიტეტის ტერიტორიაზე არსებული ბავშვთა სკოლამდელი აღზრდის დაწესებულებების საქმიანობის კოორდინაცია, ხელშეწყობა და მეთოდური დახმარების გაწევა.

1.2. ,,სკოლამდელი აღზრდის ცენტრი“-ს დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3.,,სკოლამდელი აღზრდის ცენტრი“ ხელმძღვანელობს ,,საქართველოს კონსტიტუციით“, საქართველოს სამოქალაქო კოდექსით”, საქართველოს ორგანული კანონით „ ადგილობრივი თვითმმართველობის კოდექსი“, ამ წესდებით და მოქმედი კანონმდებლობის შესაბამისად.

1.4. ,,სკოლამდელი აღზრდის ცენტრი“ შექმნილია განუსაზღვრელი ვადით.M

**მუხლი 2**

**სახელწოდება, იურიდიული მისამართი და სტატუსი**

2.1 ,,სკოლამდელი აღზრდის ცენტრი“-ს სრული სახელწოდებაა - არასამეწარმეო (არაკომერციული) იურიდიული პირი ,,სკოლამდელი აღზრდის ცენტრი“.

2.2 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, თამარ მეფის ქუჩა N 34.

2.3 ,,სკოლამდელი აღზრდის ცენტრს“ გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.4. ,,სკოლამდელი აღზრდის ცენტრი“-ს ელექტრონული მისამართია: ელ.ფოსტა natalia.begiashvili@yahoo.com ტელეფონი: 591058783

**მუხლი 3**

**,,სკოლამდელი აღზრდის ცენტრი“-ს საქმიანობის მიზნები და ამოცანები**

3.1 ,,სკოლამდელი აღზრდის ცენტრი“-ს მიზნები:

ა) სკოლამდელი აღზრდისა და განათლების ფარგლებში ბავშვისათვის იმ აუცილებელი ცოდნისა და ქცევის ნორმების შეძენა, რაც უზრუნველყოფს სკოლაში სწავლისა და ყოველდღიური ცხოვრებისათვის მის მზადყოფნას; მის ფიზიკურ, გონებრივ, ზნეობრივ და ესთეტიკურ აღზრდას, სხვისი აზრისა და საკუთრების პატივისცემას;

ბ) ხელი შეუწყოს მოზარდის ჯანმრთელობის განმტკიცებას;

გ) სკოლამდელი აღზრდის დაწესებულებისა და ოჯახის ურთიერთობის ოპტიმალური ფორმების დანერგვა და პარტნიორული ურთიერთობების დამყარება;

დ) ინკლუზიური განათლების ხელშეწყობა;

ე) თეთრიწყაროს მუნიციპალიტეტის ტერიტორიაზე არსებული ბავშვთა სკოლამდელი აღზრდის დაწესებულებების საქმიანობის კოორდინაცია, ხელშეწყობა და მეთოდური დახმარების გაწევა;

ვ) სკოლამდელი აღზრდის დაწესებულებებში სახელმწიფო ენის შესწავლის უზრუნველოფა;  
3.2 სკოლამდელი აღზრდის ცენტრის ამოცანები:

ა) ბავშვის გონებრივ, ფიზიკურ, ზნეობრივ, ესთეტიკურ და სოციალურ-ემოციურ განვითარებაზე ზრუნვა;

ბ) საზოგადოებაში ადაპტაციის უნარ-ჩვევების შეძენა;

გ) ბავშვის ასაკისა და ინდივიდუალური შესაძლებლობების შესაბამისი ცოდნით უზრუნველყოფა;

დ) ბავშვის შემოქმედებითი შესაძლებლობებისა და ინტერესების განვითარების მიზნით, მუშაობის სპეციალურად ორგანიზებული, არარეგლამენტირებული საბავშვო მოქმედებებისათვის შესაბამისი პირობების შექმნა;

ე) ბავშვის შემოქმედებითი ინტერესების განვითარება;

ვ) მუნიციპალიტეტის ტერიტორიაზე განლაგებულ ბაგა-ბაღების ინსპექტირება;

**მუხლი 4**

**,,სკოლამდელი აღზრდის ცენტრი“ -ს მართვა**

4.1 ,,სკოლამდელი აღზრდის ცენტრს“ ხელმძღვანელობს დირექტორი, რომელსაც თანმადებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

4.2 ..სკოლამდელი აღზრდის ცენტრი“ შედგება ფილიალებისაგან, რომლის ხელმძღვანელებიც ანგარიშვალდებულნი არიან ცენტრის დირექტორის წინაშე.

4.3 ,,სკოლამდელი აღზრდის ცენტრი“-ს დირექტორი (პედაგოგიური, სკოლამდელი აღზრდის ან უმაღლესი განათლების მქონე პირი, რომელსაც აქვს პედაგოგიური მოღვაწეობის არანაკლებ 3 წლის სტაჟი, ორგანიზაციული საქმიანობის უნარ-ჩვევები და არ მიუღწევია 65 წლის ასაკისათვის):

ა) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს ,,სკოლამდელი აღზრდის ცენტრი“-ს საშტატო განრიგს, შინაგანაწესს და სტრუქტურას.

ბ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს ,,სკოლამდელი აღზრდის ცენტრი“-ს თანამშრომლებს.

გ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს ,,სკოლამდელი აღზრდის ცენტრი“-ს ფუნქციონირებისათვის აუცილებელი ძირითადი ქონება;

დ) დებს ხელშეკრულებებს ფიზიკურ და იურიდიულ პირებთან;

ე) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

ვ) ზედამხედველობს სასწავლო-სააღმზრდელო პროცესს;

ზ) კოორდინაციას უწევს და პასუხისმგებელია საბავშვო ბაღების კვების პროდუქტებით მომარაგებაზე და ნორმით გათვალისწინებულ კვების რაციონის დაცვაზე;

თ) უზრუნველყოფს საბავშვო ბაღებს ინვენტარით, სათამაშოებით, წიგნებით და სხვა საჭირო მასალით;

ი) პასუხისმგებელია სასწავლო პროგრამების შერჩევასა და საჭირო მეთოდური ლიტერატურით უზრუნველყოფაზე;

კ) პასუხისმგებელია საბავშვო ბაღებში სანიტარული და ხანძარსაწინააღმდეგო ნორმების, ბავშვთა უსაფრთხოების დაცვაზე და უზრუნველყოფს ბავშვის სიცოცხლის დაცვის პირობების შესრულებას, გაზისა და ელექტროენერგიის წყაროების წესრიგში მოყვანას;

ლ) მოქმედი კანონმდებლობისა და სამსახურის დებულების შესაბამისად განაგებს დაწესებულების ქონებასა და ფინანსებს, ყოველთვიურად აბარებს ანგარიშს გამგეობის საფინანსო-საბიუჯეტო და შესყიდვების სამსახურს ფინანსების დანიშნულებით გამოყენებაზე, ხელს აწერს საფინანსო დოკუმენტაციას;

მ) უფლებამოსილია დაწესებულების სამუშაო პროგრამის ფარგლებში კავშირი დაამყაროს სხვა დაწესებულებებთან;

ნ) ხელმძღვანელობს საქართველოს განათლებისა და მეცნიერების სამინისტროს პროგრამული მეთოდური მითითებებით, ახორციელებს კონტროლს ,,საბავშვო ბაღში ბავშვთა აღზრდისა და სწავლების პროგრამის“ შესრულებაზე;

ო) აწარმოებს ჩარიცხვას საბავშვო ბაღში, ღებულობს ზომებს საბავშვო ბაღის კონტიგენტის ასათვისებლად;

პ) ქმნის აუცილებელ პირობებს ბავშვის ჯანმრთელობის განსამტკიცებლად (საკმარისი და მრავალფეროვანი კვება, სწორი რეჟიმი, გასეირნება);

ჟ)ზრუნავს აღმზრდელობის კვალიფიკაციის ამაღლებაზე;

რ) ამტკიცებს კვების მენიუსა და კონტროლს უწევს ბავშვთა სწორ კვებას;

ს) იღებს გადაწყვეტილებებს სკოლის თანამშრომლეთა წახალისებისა და დისციპლინური პასუხისმგებლობის შესახებ;

ტ) საჭიროების შემთხვევაში თეთრიწყაროს მუნიციპალიტეტის გამგებელთან შეთანხმებით უფლებამოსილია დააფუძნოს და გააუქმოს ფილიალები;

4.4 ,,სკოლამდელი აღზრდის ცენტრი“-ს კონტროლი:

,,სკოლამდელი აღზრდის ცენტრი“-ს კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 5   
ცენტრის ფინანსური სახსრები**

5.1 ,,სკოლამდელი აღზრდის ცენტრი“-ს დაფინანსების წყაროებია:

ა) ადგილობრივი ბიუჯეტიდან გამოყოფილი მიზნობრივი სახსრები.

ბ) შემოწირულობები

გ) უცხოური ინვესტიციები და გრანტები.

დ) საქართველოსა და უცხოეთის მოქალაქეებისა და ორგანიზაციების ფულადი შემოწირულობები და გადმოცემული ქონება.

ე) საქართველოს კანონმდებლობით ნებადართული სხვა შემოსავალი.

5.2 ამ მუხლში ჩამოთვლილი ფინანსური სახსრები მთლიანად ხმარდება ცენტრის მიზნებისა და ამოცანების განხორციელებას და მათი რაიმე სხვა მიზნით გამოყენება აკრძალულია;

5.3 ,,სკოლამდელი აღზრდის ცენტრი“ ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 6**

**საქველმოქმედო შენატანი**

6.1 არასამეწარმეო (არაკომერციული) იურიდიულ პირს ,,სკოლამდელი აღზრდის ცენტრი“-ს თავისი საქმიანობის განხორციელების მიზნით უფლება აქვს მიიღოს საქველმოქმედო შენატანი ფიზიკური და იურიდიული პირებისგან.

6.2 საქველმოქმედო შენატანი შესაძლოა შეტანილი იქნეს როგორც ფულად ისე არაფულადი (სხვა მატერიალური ფასეულობების) სახით, ნებისმიერ ვალუტაში, ნებისმიერი ოდენობით.

6.3 საქველმოქმედო შენატანის შეტანა ეფუძნება ნებაყოფლობის პრინციპებს.

6.4 საქველმოქმედო შენატანის უკან დაბრუნების მოთხოვნა შემტანის მიერ ან შენატანის განაწილება გამგეობის წევრებს შორის დაუშვებელია.

**მუხლი 7**

**ლიკვიდაცია/რეორგანიზაცია**

7.1. არასამეწარმეო (არაკომერციული) იურიდიულ პირის ,,სკოლამდელი აღზრდის ცენტრი“-ს რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

7.2. არასამეწარმეო (არაკომერციული) იურიდიული პირის ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

7.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

7.4. დამფუძნებელთა/წევრთა გადაწყვეტილება ს აზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

7.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ არასამეწარმეო (არაკომერციული) იურიდიული პირის დამფუძნებლები/წევრები. არასამეწარმეო (არაკომერციული) იურიდიული პირის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

7.6. აკრძალულია ლიკვიდაციის შედეგად დარჩენილი ქონების განაწილება არასამეწარმეო (არაკომერციული) იურიდიული პირის დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

7.7. თუ არასამეწარმეო (არაკომერციული) იურიდიული პირის დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო არასამეწარმეო (არაკომერციული) იურიდიული პირის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ არასამეწარმეო (არაკომერციულ) იურიდიულ პირს. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

7.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 8**

**დასკვნითი დებულებები**

8.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე

8.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

8.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

8.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

არასამეწარმეო (არაკომერციული) იურიდიული პირი - ,,სკოლამდელი აღზრდის ცენტრი“

წ ე ს დ ე ბ ა

ქ.თეთრიწყარო

2015 წელი